**УВОДНЕ НАПОМЕНЕ**

Изради Друге измене и допуне Плана генералне регуације насеља Владичин Хан се приступа на основу Одлуке о изради Друге измене и допуне Плана генералне регулације насеља Владичин Хан (Службени гласник града Врања 8/2023) и Одлуке о неприступању изради стратешке процене утицаја Плана на животну средину (Службени гласник града Врања број 7/2023).

Измени Плана се приступа на основу члана 51б Закона о планирању и изградњи („Службени гласник РС“, број 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020 и 52/2021) и чланова 72 и 73 Правилника о садржини, начину и поступку израде докумената просторног и урбанистичког планирања („Службени гласник РС“ 32/2019) јер се ради о мањим изменама и допунама планског документа.

ОСНОВНИ ЦИЉ израде Друге измене и допуне Плана генералне регулације насеља Владичин Хан је преиспитивање планских решења у границама Плана, а посебно планског решења предвиђене јавне намене - ватрогасне службе, са намером да се се створе бољи услови за адекватније коришћење простора за јавне намене, уз ново планско решење, али и сагледавање затеченог стања ради мањих корекција планских решења у смислу усаглашавања затеченог стања са новонасталим потребама у оквиру предложених измена.

**1. ОПШТИ ДЕО**

**1.1. ПРАВНИ И ПЛАНСКИ ОСНОВ ЗА ИЗМЕНУ И ДОПУНУ ПЛАНА**

**Правни основ** за израду Друге измене и допуне Плана генералне регулације насеља Владичин Хан представља:

- Одлука о изради Друге измене и допуне плана генералне регулације насеља Владичин Хан (Службени лист града Врања, бр. 8/23),

- Закон о планирању и изградњи („Службени гласник РС“, број 72/2009, 81/2009 - испр., 64/2010 - одлука УС, 24/2011, 121/2012, 42/2013 - одлука УС, 50/2013 - одлука УС, 98/2013 - одлука УС, 132/2014, 145/2014, 83/2018, 31/2019, 37/2019 - др. закон, 9/2020 и 52/2021),

- Правилник о садржини, начину и поступку израде докумената просторног и урбанистичког планирања („Службени гласник РС“, број 32/2019), као и

- други прописи који непосредно или посредно регулишу ову област.

**Плански основ** за израду Друге измене и допуне Плана генералне регулације насеља Владичин Хан је:

- Просторни план општине Владичин Хан („Службени гласник града Врања“, бр. 25/21),

- План генералне регулације насеља Владичин Хан („Службени гласник града Врања“, бр. 11/21)

На основу Закона о стратешкој процени утицаја плана на животну средину („Службени гласник РС“, бр. 135/04 и 88/10), Општинска управа општине Владичин Хан донела је **Мишљење о неприступању изради Стратешке процене утицаја на животну средину** за Другу измену и допуну Плана генералне регулације насеља Владичин Хан под бројем IV 501-15/2023-03 од 19.04.2023. године, Мишљење објављено у „Службеном гласнику града Врања“, број 7/23.

**1.2. ОБУХВАТ И ОПИС ГРАНИЦЕ ИЗМЕНА И ДОПУНА ПЛАНА**

Друга измена и допуна ПГР-а насеља Владичин хан израђују се за део обухвата плана подручја градског грађевинског земљишта. Према захтеву наручиоца, дефинисане су зоне измене којих укупно има петнаест. Све измене се односе на графички део плана.

Другом изменом и допуном плана генералне регулације насеља Владичин Хан, текстуални део важећег плана се мења само у смислу усаглашавања текста плана са изменом локације предвиђене за ватрогасну станицу.

**Планиране измене се односе на следеће:**

1. Измештање планиране површине за ватрогасну станицу на нову локацију, која обухвата део катастарске парцеле бр. 887/2 КО Владичин Хан намењене за комуналну делатност. Површина која оријентационо заузима парцеле 2938/1, 2949/1, 2948/3, 3262/5, 3056, 3055, 3054, 3053, 3052 КО Владичин Хан остаје као резервна површина са наменом "комуналне делатности". Површина обухвата измене 1 је приближно 69а96m2;
2. Проширење зоне клизишта према реалном стању на терену и утврђеним јавним интересом за експропријацију катастарских парцела бр. 3280, 3281, 3282, 3283, 3284, 3285, 3286, 3287, 3288, 3289, 3290, 3291, 3292, 3293, 3294, 3295, 3296, 3297, 3298, 3299, 3300, 3301, 3302, 3302, 3304, 3321, 3322, 3323, 3324, 3325, 3326, 3327, 3328, 3329, 3399, 3400, 3401, 3402, 3428, 3429, 3430, 3477, 3478, 3479, 3480, 3481, 3482, 3485, 4411 (део), 4412 (део) КО Владичин Хан, површина обухвата измене 2 је приближно 3ha12а64m2;
3. Корекција линије разграничења намене земљишта и корекција грађевинске линије код к.п.бр. 661/1 i 662/1 КО Владичин Хан, површина обухвата измене 3 је приближно 10а32m2;
4. Улицу Вељка Влаховића кориговати у складу са изведеним стањем, уз измену положаја грађевинске линије. Површина обухвата измене 4 је приближно 10а02m2;
5. Прилагодити намену површине предвиђене планом за црпну водоводну станицу, усклађивањем са изведеним стањем, на к.п.бр. 1908 и 1952, површина обухвата измене 5 је приближно 3а83m2;
6. Корекција шрафуре која означава намену површине на к.п.бр. 1018, површина обухвата измене 6 је приближно 2а66m2;
7. У улици Светосавској, код парцеле 52/2 кориговати грађевинску линију, површина обухвата измене 7 је приближно 5а29m2;
8. Променити намену простора "*Комерцијални садржаји - допуна СРЦ Куњак - ТЦ8*" на к.п.бр. 3948, 3949/1, 3950, 3951, 3957 КО Владичин Хан у "*Парковске површине*", површина обухвата измене 8 је приближно 16а68m2
9. Трансформација приступних кракова улице у јавне саобраћајне прилазе, на к.п.бр. 1740 и 1741 КО Владичин Хан, површина обухвата измене 9 је приближно 2а58m2;
10. Укинути пешачку стазу планирану са улице 7 јули до цркве и у складу са тим кориговати намену, површина обухвата измене 10 је приближно 6а89m2;
11. Корекција саобраћајнице у прилаз на к.п.бр. 3366 КО Владичин Хан, површина обухвата измене 11 је приближно 4а62m2;
12. У Улици Светозара Марковића кориговати грађевинску линију западне стране улице сагледавајући изграђене објекте, површина обухвата измене 12 је приближно 5а14m2;
13. У Улици Јурија Гагарина, код парцеле 3954 КО Владичин Хан, скратити пружање тротоара, површина обухвата измене 13 је приближно обухвата 21m2.
14. Мања корекција ширине тротоара ради усклађивања са катастарским и фактичким стањем и промена положаја грађевинске линије, на северној страни улице Бранка Радичевића. Површина обухвата измене 14 је приближно 6а82 m2
15. Промена намене површине мањег дела кат. парцеле 1551/1 КО Владичин Хан, из намене "уређена парковска површина" у "породично становање". Површина обухвата измене 15 је приближно 1а34m2

**2. ПЛАНСКИ ДЕО**

**2.1. ИЗМЕНА И ДОПУНА ГРАФИЧКОГ ДЕЛА ПЛАНА ГЕНЕРАЛНЕ РЕГУЛАЦИЈЕ НАСЕЉА ВЛАДИЧИН ХАН**

Плански део Друге измене и допуне Плана генералне регулације насеља Владичин Хан је приказан на графичким прилозима, и односи се на измене графичких прилога 2. План намене површина, 3. План регулације и нивелације са зонама градње и 4. План саобраћаја и саобраћајних површина.

**2.2. ИЗМЕНА И ДОПУНА ТЕКСТУАЛНОГ ДЕЛА ПЛАНА ГЕНЕРАЛНЕ РЕГУЛАЦИЈЕ НАСЕЉА ВЛАДИЧИН ХАН**

Текстуални део Плана мења се на следећи начин:

- у одељку *„2.4.2.5. Парцеле појединих комуналних предузећа“,* наслов бришу се речи „Ватрогасна станица - К6“.

- у одељку *"2.5.7. Комерцијални садржаји, трговина, угоститељство, услуге, пословање - ТЦ 7 (7а, 7б, 7в, 7г)"*, у тачки 9, речи "на простору непосредно уз објекат Полицијске управе, на деловима катастарских парцела 332/2, 505/1 и 1008/1 КО Владичин Хан", мењају се речима "на новој локацији".

**3. ОЧЕКИВАНИ ЕФЕКТИ ПЛАНИРАЊА У ПОГЛЕДУ УНАПРЕЂЕЊА НАЧИНА КОРИШЋЕЊА ПРОСТОРА**

Основна потреба за израдом ове измене и допуне плана је потреба за изменом локације предвиђене за ватрогасну станицу. Садашња локација предвиђена за станицу ватрогасне полиције је неадекватна, лоше позиционирана и недовољне површине. Предложеном изменом, ватрогасна служба се измешта на нову локацију, просторно релаксирану, а истовремено саобраћајно добро повезану. Садашње стање инфраструктурне опремљености локације је задовољавајуће и моћи ће да подржи нову функцију. Након такве анализе потврдило се опредељење за предложену нову локацију ватрогасне станице.

Друге предложене измене су мањег и корективног карактера, и учињене су као одраз конкретних проблема на које су општински органи Општине Владичин хан наилазили у фази примене Плана. Све измене имају мали, занемарљив утицај на свеобухватност плана, принципијална планска решења, концепт коришћења простора и биланс површина у обухвату целог Плана генералне регулације.

**4. ЗАВРШНЕ ОДРЕДБЕ**

Измене и допуне Плана примењују се се за простор дефинисан границом обухвата измена Плана, а на осталом подручју примењује се основни План. Даном ступања на снагу Друге измене и допуне Плана престаје да важи графички део Плана генералне регулације насеља Владичин Хан на простору обухвата измена.